11.4.2014 Jurnalul Oficial al Uniunii Europene L 108/11 REGULAMENTUL DE PUNERE ÎN APLICARE (UE) NR. 366/2014 AL COMISIEI din 7 aprilie 2014 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară şi statistică şi Tariful vamal comun COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statis- tică şi Tariful vamal comun (!), în special articolul 9 alineatul (1) litera (a), întrucât: (1) Regulamentul (CEE) nr. 2658/87 a stabilit o nomenclatură a mărfurilor, denumită în continuare „Nomenclatura combinată” sau „NC”, care figurează în anexa I la regulamentul menționat. (2) Din rațiuni de certitudine juridică, este necesar să se clarifice domeniul de aplicare al subpoziției 1302 20 din capitolul 17 și al poziției 2101 din partea a doua a Nomenclaturii combinate în ceea ce privește amestecurile compuse din zahărul clasificat în capitolul 17 şi din mici cantități de alte substanțe. (3) Dat fiind faptul că substanțele pectice de la subpoziția 1302 20 pot fi standardizate prin adăugarea de zahăr pentru asigurarea unei activități constante în utilizare, este necesar să se determine cantitatea maximă de zahăr care poate fi adăugată, dacă se dorește ca produsul să-și păstreze caracterul de substanță pectică. Un amestec care constă în 90 % zahăr și 10 % substanţe pectice nu are caracter de zahăr şi ar trebui clasificat în capitolul 13. Produsele care conțin însă peste 90 % zahăr au caracter de zahăr și, prin urmare, ar trebui clasificate în capi- tolul 17. În consecință, este necesară adăugarea unei note complementare noi în capitolul 13, pentru a reflecta acest fapt. (4) De asemenca, este necesară includerea unei note complementare noi corespondente în capitolul 17, pentru a se asigura că amestecurile formate din zahăr și din mici cantități de alte substanțe continuă să fie clasificate în capi- tolul respectiv, în măsura în care amestecul își păstrează caracterul de zahăr. (5)  În ceea ce priveşte preparatele pe bază de cafea, ceai sau mat sau pe bază de extracte, esenţe și concentrate ale acestora cu conținut ridicat de zahăr, Curtea de Justiţie a Uniunii Europene a hotărât că Regulamentul (CE) nr. 306/2001 al Comisiei (?), care a clasificat două produse alcătuite în principal din 90,1 % zahăr și 2,5 % extract de ceai, respectiv 58,1 % zahăr (94 % calculat în raport cu substanța uscată) şi 2,2 % ceai la codul NC 2101 20 92, este aplicabil prin analogie în cazul a două amestecuri destinate producerii de băuturi pe bază de ceai, ambele compuse din 64 % zahăr granulat (circa 97 %, calculat în raport cu substanța uscată), 1,9 % extract de ceai şi apă (). (6) Cu toate acestea, în cazul preparatelor pe bază de cafea, ceai sau mată sau pe bază de extracte, esențe şi concen- trate ale acestora cu un conținut de zahăr de minimum 97 %, calculat în raport cu substanța uscată, caracterul produsului nu mai este determinat de cafea, ceai sau mată sau de extractele, esențele şi concentratele acestora. Clasificarea acestor preparate la poziția 2101 ar trebui să fie exclusă. Prin urmare, este necesară o notă comple- mentară nouă în capitolul 21, pentru a preciza clasificarea produselor respective. (7) Pentru a se asigura o interpretare uniformă a Nomenclaturii combinate în întreaga Uniune în ceea ce priveşte amestecurile formate din zahăr şi din mici cantități de alte substanțe, ar trebui create note complementare noi în capitolele 13, 17 şi 21. () JOL256,7.9.1987,p.1. () Regulamentul (UE) nr. 306/2001 al Comisiei din 12 februarie 2001 privind clasificarea anumitor mărfuri în Nomenclatura combinată JOL44,15.2.2001,p. 25). () Hotărârea din 4 martie 2004 în cauza C-130/02, Krings, Rec., p. 1-2121.